Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 7116

3. Megjegyzés: Az olyan párhuzamos útirányok vagy ATS útvonal középvonalak közötti oldaltávolság, amelyeknél előírt navigációs teljesítmény típus kijelölése szükséges, a meghatározott RNP típustól függ. A területi navigációs berendezéssel (RNAV) felszerelt légijárművek számára kijelölt ATS útvonalakra valamint az RNP típus alapján meghatározott útvonalak közötti elkülönítésre vonatkozó tájékoztató anyag a B. Mellékletben található. 2.13 Átkapcsolási pontok kijelölése 2.13.1 Ajánlás —Azokon a VOR berendezésekkel kijelölt légiforgalmi szolgálati útvonal szakaszokon, ahol ez az adott útvonal szakasz mentén segítheti a pontos navigációt, jelöljenek ki átkapcsolási pontokat. Az átkapcsolási pontok kijelölését kívánatos 110 km-es (60 tmf) vagy ennél hosszabb útvonalszakaszokra korlátozni, kivéve ha az ATS útvonalak bonyolultsága, a navigációs berendezések sűrűsége vagy más műszaki illetve üzemeltetési szempontok az átkapcsolási pontok rövidebb útvonalszakaszokon történő kijelölését is indokolják. 2.13.2 Ajánlás — Amennyiben a navigációs berendezések teljesítménye vagy a rádió frekvencia tartományok védelme mást nem tesz szükségessé, az útvonalszakaszon az átkapcsolási pontot a két berendezés között egyenes útvonalszakasznál félúton, illetve olyan VOR radiálok esetében, ahol az útvonal iránya megváltozik, azok kereszteződésénél jelöljék ki. Megjegyzés: Az átkapcsolási pontok kijelölésével kapcsolatos tájékoztatót az A. Melléklet tartalmazza. 2.14 Fontos pontok kijelölése és elnevezése 2.14.1 A légiforgalmi szolgálati útvonalak meghatározására és/vagy a légiforgalmi szolgálatok azon igényeinek kielégítésére, hogy azok a levegőben levő légijármű mozgásáról megfelelő tájékoztatásokat szerezhessenek be, jelöljenek ki fontos pontokat. 2.14.2 A fontos pontokat elnevezéssel azonosítsák. 2.14.3 A fontos pontokat 2. Függelék alapelvei szerint jelöljék ki és nevezzék el. 2.15 Szabvány útvonalak kijelölése és elnevezése guruló légijárművek számára 2.15.1 Ajánlás — Ahol ez szükséges, a guruló légijárművek részére szabvány útvonalakat határozzanak meg egy repülőtéren a futópályák, a forgalmi előterek és a karbantartási területek között. Ezek az útvonalak legyenek közvetlenek és egyszerűek, továbbá amennyiben lehetséges, ezeket úgy jelöljék ki, hogy a forgalmi konfliktusokat elkerüljék. 2.15.2 Ajánlás — A gurulást végző légijárművek részére meghatározott szabvány útvonalakat olyan azonosítóval lássák el, amelyek jól megkülönböztethetők a futópályák és a légiforgalmi szolgálati útvonalak megnevezéseitől. 2.16 Együttműködés a járató és a légiforgalmi szolgálatok között 2.16.1 A légiforgalmi szolgálati egységek saját feladataik ellátása mellett vegyék figyelembe a járatóknak a 6. Annex-ben meghatározott kötelezettségeiből származó igényeit és kérésre a járatók vagy kijelölt képviselőik számára adják meg azokat a rendelkezésre álló tájékoztatásokat, amelyek lehetővé teszik ezen kötelezettségeik teljesítését. 2.16.2 Amennyiben a járató ezt kéri, a légiforgalmi szolgálati egységek az elfogadott helyi együttműködési eljárás alapján, a gyakorlati lehetőségek határain belül azonnal adják meg a járató vagy kijelölt képviselője számára azon légijármű üzemeltetésére vonatkozóan vett tájékoztatásokat (beleértve a helyzetjelentéseket is), amelynek a járató repülésüzemi irányítást biztosít. Megjegyzés: A jogellenes beavatkozás alatt álló légijárművekre vonatkozókat lásd a 2.23.3 pontban. 2.17 Együttműködés a katonai hatóságok és a légiforgalmi szolgálatok között 2.17.1 A légiforgalmi szolgálatok hatóságai alakítsanak ki és tartsanak fenn szoros együttműködést azokért a tevékenységekért felelős katonai hatóságokkal, amelyek befolyásolhatják a polgári légijárművek repülését. 2.17.2 A polgári légijárművekre gyakorlati veszélyt jelentő tevékenységek egyeztetését a 2.18 pontban előírtaknak megfelelően végezzék. 2.17.3 Foganatosítsanak intézkedéseket annak érdekében, hogy a légiforgalmi szolgálati és az illetékes katonai egységek között azonnal kicserélhessék a polgári légijárművek repülésének biztonságos és hatékony lebonyolításához szükséges vonatkozó információkat. 2.17.3.1 A légiforgalmi szolgálati egységek, az elfogadott helyi együttműködési eljárásoknak megfelelően, a szokásos munkamenet részeként, vagy kérésre adják meg az illetékes katonai egységek számára a polgári légijárművek repülésére vonatkozó repülési terv- és egyéb adatokat. A polgári légijárművek elfogása szükségességének csökkentése vagy kiküszöbölése érdekében a légiforgalmi szolgálati hatóságok jelöljék ki azokat a területeket vagy útvonalakat, amelyeken a 2. Annex repülési tervekre, kétirányú rádió-összeköttetés fenntartásra valamint a helyzetjelentésekre vonatkozó előírásai minden repülésre vonatkoznak, hogy a polgári légijárművek azonosítása érdekében minden szükséges adat az illetékes légiforgalmi szolgálati egységek rendelkezésére álljon. Megjegyzés: A jogellenes beavatkozás alatt álló légijárművekre vonatkozókat lásd a 2.23.3 és 2.24.1.3 pontokban. 2.17.3.2 Vezessenek be különleges eljárásokat annak biztosítására, hogy:

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes